মার্কিন প্রেসিডেন্ট ডোনাল্ড ট্রাম্প নির্বোধ বলে মন্তব্য করেছেন হোয়াইট হাউসের চিফ অব স্টাফ জন কেলি। হোয়াইট হাউসের কয়েকজন কর্মকর্তার সঙ্গে বৈঠককালে তিনি ট্রাম্পের মানসিক সুস্থতা নিয়েও সন্দেহ প্রকাশ করেন। অনুসন্ধানী সাংবাদিক বব উডওয়ার্ড তাঁর নতুন বই ‘ফেয়ার: ট্রাম্প ইন দ্য হোয়াইট হাউস’ এ এসব তথ্য প্রকাশ করেছেন। হোয়াইট হাউসের কর্মকর্তারা প্রায়ই ট্রাম্পকে নিয়ে অপমানজনক মন্তব্য করে থাকেন বলেও দাবি করেছেন তিনি।